CELEX: 62007CJ0293
Language: fi
Date: 2008-12-11
Title: Yhteisöjen tuomioistuimen tuomio (toinen jaosto) 11 päivänä joulukuuta 2008. # Euroopan yhteisöjen komissio vastaan Helleenien tasavalta. # Jäsenyysvelvoitteiden noudattamatta jättäminen - Direktiivit 79/409/ETY ja 92/43/ETY - Luonnonvaraisten lintujen suojelu - Erityissuojelualueet - Riittämättömät suojelutoimenpiteet. # Asia C-293/07.

Yhteisöjen tuomioistuimen tuomio (toinen jaosto) 11.12.2008 – komissio vastaan Kreikka
      (asia C‑293/07)
      Jäsenyysvelvoitteiden noudattamatta jättäminen – Direktiivit 79/409/ETY ja 92/43/ETY – Luonnonvaraisten lintujen suojelu – Erityissuojelualueet – Riittämättömät suojelutoimenpiteet
      1.                     Ympäristö – Luonnonvaraisten lintujen suojelu – Direktiivi 79/409 – Erityistoimet luonnon suojelemiseksi (Neuvoston direktiivin
            79/409 4 artiklan 1 ja 2 kohta sekä 4 artiklan 4 kohta, sellaisena kuin kyseinen direktiivi on muutettuna direktiivin 92/43
            6 artiklan 2–4 kohdalla) (ks. 21–23 ja 36 kohta sekä tuomiolauselman 1 kohta)
      2.                     Jäsenyysvelvoitteiden noudattamatta jättämistä koskeva kanne – Komission on osoitettava, että jäsenvaltio ei ole noudattanut
            jäsenyysvelvoitteitaan (ks. 32 kohta)
      Aihe 
      
         
               Jäsenyysvelvoitteiden noudattamatta jättäminen – Luonnonvaraisten lintujen suojelusta 2.4.1979 annetun neuvoston direktiivin
                  79/409/ETY (EYVL L 103, s. 1), sellaisena kuin se on muutettuna luontotyyppien sekä luonnonvaraisen eläimistön ja kasviston
                  suojelusta 21.5.1992 annetun neuvoston direktiivin 92/43/ETY (EYVL L 206, s. 7) 6 artiklan 2–4 kohdalla, 4 artiklan 1 ja 2
                  kohdan, kun niitä luetaan yhdessä ensiksi mainitun direktiivin 4 artiklan 4 kohdan kanssa, rikkominen – Erityissuojelualueiden
                  suojelun puuttuminen – Sellaisten toimintojen olemassaolo, jotka voivat aiheuttaa vahinkoa erityissuojelualueiden koskemattomuudelle
                  ja joilla voi olla kielteisiä seurauksia erityissuojelualueiden ja niiden lajien, joita varten alueet on määritetty, säilyttämistavoitteille
               
            Ratkaisu 
      1)         Helleenien tasavalta ei ole noudattanut luonnonvaraisten lintujen suojelusta 2.4.1979 annetun neuvoston direktiivin 79/409/ETY,
         sellaisena kuin se on luontotyyppien sekä luonnonvaraisen eläimistön ja kasviston suojelusta 21.5.1992 annetun neuvoston direktiivin
         92/43/ETY 6 artiklan 2 kohdan johdosta, 4 artiklan 1 ja 2 kohdan, kun niitä luetaan yhdessä ensiksi mainitun direktiivin 4
         artiklan 4 kohdan ensimmäisen virkkeen kanssa, mukaisia velvoitteitaan, koska se ei ole toteuttanut kaikkia toimenpiteitä,
         jotka ovat tarpeen sellaisen johdonmukaisen, erityisen ja kattavan oikeudellisen järjestelmän käyttöönottamiseksi, jolla voidaan
         varmistaa direktiivissä 79/409/ETY asetettujen säilyttämistavoitteiden vuoksi osoitettujen erityissuojelualueiden kestävä
         hallinto ja tehokas suojelu.
      
      2)         Kanne hylätään muilta osin.
      
         
                  3)
               
               
                  
               
               
                  	Helleenien tasavalta velvoitetaan korvaamaan oikeudenkäyntikulut.